Предизборната поява на главния прокурор - Анализи - Дневник\nПредизборната поява на главния прокурор\n18:49, 24 мар 17 , 10569\nАко изгориш националното знаме, в колко държави ще те освободят от наказателна отговорност. В България това ще се случи и ще платиш глоба, ако не си осъждан.\nТова заяви главният прокурор в едно от трите си телевизионни интервюта в четвъртък, очертавайки вижданията си за промяна в Наказателния кодекс. Макар въпросът да беше поставен като риторически, в САЩ – една от държавите с най-силна наказателна репресия в света, да изгориш националния флаг не е наказуемо деяние. В две последователни решения отпреди близо 30 години (Тексас срещу Джонсън и Съединените щати срещу Айхман) Върховният съд приема, че оскверняването на националния флаг е част от свободата на словото, което държавата не може да криминализира. Флагът, казва съдът, символизира земята на свободните и част от тяхната свобода е да го използват или поругават в знак на протест.\nИзвън неизбежната констатация, че главният прокурор изобилно и категорично цитира законодателство, което не познава, и видимата му липса на чувствителност към свободата на словото, необходимо е да си зададем въпроса кое наложи, иначе пестеливият откъм интервюта г-н Цацаров, да се появи без видима причина по три национални медии в един и същи ден.\nГлавният прокурор по темата "Турция"\nИнформационният повод сякаш бяха решенията на ДАНС от последните дни да експулсира няколко турски граждани, поради заплаха за националната ни сигурност. В какво точно се изразява тази заплаха не разбрахме, но ни беше казано, че решенията не са провокирани от извършени от тях престъпления, а заради агитация, застрашаваща цялостта на държавата.\nРешенията на националните ни власти, които главният прокурор самоотвержено защити, страдат от същите пороци, които в средата на 2016 г. можеха да бъдат открити и при експулсирането на турския гражданин Абдулах Бююк. Основното от тях се свежда до това, че ДАНС не спазва стандартите, по които трябва да бъде обоснована заплахата за националната сигурност, а именно – то да има здрава опора във фактите и да не е произволно. След случая Бююк, след идентичното като фактология предаване на трима, заловени на КПП "Дунав мост" противници на Ердоган няколко месеца по-късно, нямаме никакво основание да вярваме на специалните ни служби и аргументите им за националната сигурност.\nГлавният прокурор си служи умело с тяхната реторика – декларативно, без подробности, без имена, без факти. В държава с поставени под съмнение институции може всичко да се каже и никой да не носи отговорност. Но в случая г-н Цацаров експлоатира страховете на хората и влияе на общественото мнение два дни преди изборите, което е недопустимо.\nПо тема, свързана с турската държава главният прокурор направи и още един, напълно излишен коментар. Той е свързан с образуваното срещу български граничари дело в Република Турция заради смъртта на турски рибар, отпреди близо десетилетие.\n"За българската съдебна система тези хора са действали абсолютно правомерно, защитавайки българската граница. Всяко искане за екстрадиция на тези лица ще бъде обречено на отказ. Това трябва да е съвсем ясно."\nМакар и юридически обоснован, този коментар беше ненужен, тъй като темата за екстрадицията им не съществува – по отношение на българските граничари турската държава не е депозирала искане за екстрадиция, като дори няма данни да се кани да го стори. В този смисъл думите му бяха непоискана правна консултация, чиято цел отново бе да повдигне в медийното пространство темата за политическите ни отношения със съседната държава.\nГлавният прокурор за съдебната реформа\nЕстествената тема, тази, която не можеше да бъде подмината, е, разбира се, за съдебната реформа. Отново чухме старата теза, за прекомерния формализъм в наказателното производство, който бе посочен като главен виновник за липсата на осъдителни присъди по делата, свързани с корупция. Въпреки че според г-н Цацаров Наказателният кодекс не се променя, тъй като промените ще го направят опасен за някои хора, реалната опасност е другаде – зад тезата за излишния формализъм в наказателното производство прозира старата идея за промяна в доказателствените стандарти, което неминуемо ще засегне правата на гражданите и ще отвори широко вратата за манипулация на доказателствата от страна на разследващите органи и прокуратурата.\nЕдна от основните идеи например - отпадане на изискването за поемни лица при оглед, претърсване и разпознаване обаче е основна гаранция срещу манипулацията на тези следствени действия. Необходимостта от баланс преди всичко зависи от компетентността и доверието в институциите – ако гражданите на страната имат доверие в полицията и прокуратурата, тогава идеята за намаляване на гаранциите за спазване на техните права изглежда разумна. Колкото по-ниско е доверието в тези институции обаче, толкова повече механизми срещу нарушаването на правата им трябва да бъдат предвидени. При сегашното ниво на доверие в прокуратурата и МВР, подобна промяна изглежда налудничава.\nТезата на г-н Цацаров, че не са проблем доказателствата, а формализмът, всъщност означава, че доказателствата, които полицията и прокуратурата събират, често не отговарят на стандартите. Вместо това да провокира повишаване на компетентността им и качеството на техните действия обаче, прозира желанието да бъдат занижени стандартите, така че и негодните доказателства да отговарят на изискванията на закона.\nПодобно изявление може да се открие и сред предизборните програми на поне една от партиите, които се самоопределят като "системни".\nТова, което отсъстваше от интервюто\nНа 20.03.2017 г. сред основните теми в медиите беше един трагичен инцидент – смъртта на двама души при трудова злополука в завод за медикаменти. Подобен трагичен инцидент и въобще спазването на правилата за безопасност и контролът върху тяхното спазване не са пренебрежима тема. А когато се случва в производственото предприятие на голям стопански играч, който е в отлични отношения с политическият "елит" – този елит, който след два дни ще се яви на избори, пропускането на такъв трагичен инцидент в публичните прояви на главен прокурор повдига въпроси или най-малкото недоумение.\nЗащо подобни интервюта са проблем\nВ неделя в страната предстоят предсрочни парламентарни избори. Броят на интервютата на главния прокурор, синхронът, в който са дадени, и медиите, по които са излъчени - три интервюта, в един и същи ден, по трите най-големи национални телевизии, ясно сочат, че зад тях се крие нещо повече от желанието му за публична изява.\nДве от основните социологически агенции в страната - "Алфа Рисърч" и АФИС, ясно посочиха, че темата за отношенията ни с Турция е в състояние да пренареди резултатите от изборите в последния момент. В комбинация с думите му за съдебната реформа (ясно сочещи към предизборната платформа на една от основните политически сили в страната), мълчанието по неудобни за икономическия кръг около политическите партии теми водят до единствения възможен извод: че с грандиозния си демарш по телевизиите главният прокурор пряко се намесва в предстоящите парламентарни избори и се опитва да им повлияе.\nСпоред публично достъпната информация г-н Цацаров е отличник от Юридическия факултет на Софийския университет. И е наясно със значението на публичните изяви на един главен прокурор в последните дни преди избори. Ето защо, поне за мен, няма съмнение, че тази груба намеса от страна на главния прокурор е напълно съзнателна и целенасочена и този факт го превръща в политически играч.\nВ заключение, ще цитирам неговите думи в едно от интервютата: "Критиците на прокуратурата нямаше да искат реформа, ако бяха на мое място".\nИ ще му отговоря: Не всички критици, г-н Цацаров. Само тези като Вас.\n*Авторът е съдия в Софийския районен съд, бивш заместник-министър на правосъдието в екипа на Христо Иванов\nЦитат на деня: Главният прокурор ми каза, че не харесва, че подкрепям "Да, България"\nСъдът отмени решението на института на правосъдието срещу Петко Петков\niceman_bg 19:07, 24 мар 17 / Неутрално\nЧудесен коментар! Доста е съмнително защо точно преди изборите, ДАНС, МВР и прокуратурата, се задействаха за и...\nDas Territorium 19:13, 24 мар 17 / Неутрално\nцаЦАРа се меси грубо за втори път в избори за парламент. Очевидно Тримата Шишковци играят комбина. Лошото е, ч...\nРейтинг: 2187 18:56, 24 мар 17 Неутрално\nИзборите са идеалния шанс българите да пратят бандата в затвора !\nРейтинг: 7201 19:02, 24 мар 17 Неутрално\nЦацаров сигурно се готви за политиката след мандата. Че с какво е по-различен от останалата мафия. Не и служи усърдно толкова години. Може и да го наградят. Той знае много и ги страхува.\nРейтинг: 308 19:07, 24 мар 17 Неутрално\nЧудесен коментар! Доста е съмнително защо точно преди изборите, ДАНС, МВР и прокуратурата, се задействаха за изгонване и забрани за турски граждани- заплаха за националната сигурност. Е, защо не действаха по-рано или след изборите. Историята показва, че предизборно винаги се плаши електората. Така се осигурява, че електоратът няма да мисли и да пита по други теми, а ще гласува под строй.\nРейтинг: 1264 19:13, 24 мар 17 Неутрално\nцаЦАРа се меси грубо за втори път в избори за парламент.\nОчевидно Тримата Шишковци играят комбина. Лошото е, че не играят в полза на България.\nРейтинг: 1434 19:24, 24 мар 17 Неутрално\nПоредното вмешателство на Цацаров в изборите.\nОчаквам и утре да скалъпи някакво участие, уж неполитическо. Помним Костинброд!\nРейтинг: 404 19:46, 24 мар 17 Неутрално\nЦацаров като да е изял няКОЙ\nРейтинг: 2191 19:47, 24 мар 17 Неутрално\n" Че с какво е по-различен от останалата мафия ? "\nДебелия подгушник не е просто мафиот, а АДВОКАТ НА МАФИЯТА и това рязко го отличава от другите мафиоти, където субординацията стриктно се спазва !\nРейтинг: 316 19:48, 24 мар 17 Неутрално\nПо начало авторът е прав за изненадващата медийна инвазия на главния прокурор. Нека не забравяме и за първата му светкавична среща с новоизбрания кратковременен и печално известен пишман шеф на ДАНС преди време. Истината обаче е, че ни липсва информация за детайлите в отношенията ни с Турция.\nЗа флага проблемът не е в главния прокурор, а в Наказателния кодекс - приели сме, че деянието е престъпление, следователно компетентните органи трябва да си вършат работа. Друг е въпросът, че присъствието на това деяние в Наказателния кодекс показва по-скоро липсата на зрялост в обществото ни и на демократични традиции. Това сме ние, няма какво да се сърдим. Имаме още дълъг път да извървим, ако ни се ходи.\nРейтинг: 572 20:13, 24 мар 17 Неутрално\nЦацаров е раздул се до огромен балон политически зависим мърляч.\nПоредният полудял главен прокурор.\nВреме е прокуратурата да бъде променена изоснови.\nРейтинг: 308 20:55, 24 мар 17 Неутрално\nОсновен и принципен проблем е липсата на отговорност за ръководни държавни служители. Дори когато съдът, след дълго производство, на няколко инстанции, отмени административни и прокурорски безумия, то пак са пострадали невинни, а съответните чиновници не носят никакви последствия.\nПри силови структури като МВР, ДАНС и прокуратурата, тази безотговорност се подпомага и от секретност и фасада „в името на националната сигурност”. Следва тези органи да имат срок, след който да се отчитат публично какво и как работят за нашата сигурност. За особено тайните им неща - поне пред комисия в НС.\nОмръзна ми от некадърни милиционери, които прикриват поръчкови акции, некадърност и безделие със следствена тайна, служебна тайна, държавна тайна и все в името на националната сигурност.\nЕ да, но ние им плащаме заплатите и ние сме причина да съществуват! Да покажат какво работят!\nРейтинг: 495 21:27, 24 мар 17 Неутрално\nКоментарът попада в десетката\nРейтинг: 4816 21:31, 24 мар 17 Неутрално\nБългарската прокуратура е основана на модела "Вишински", което в 21-ви век и в ЕС е недопустимо! Бих гласувал с две ръце за партия / коалиция, която предлага свикване на ВНС за отмяна на институцията ВНС и за промяна на нефелната конституция в частта и за съдебната система!\nРейтинг: 5210 23:34, 24 мар 17 Неутрално\nЦацаров в продължение на една година не дава интервюта освен два пъти във второразредни провинциални медии. В тази връзка маршът му определено е необичаен. Затова браво на автора. Коментарът е точен, премерен,ч даже твърде дипломатичен за действията на главния прокурор.\nРейтинг: 316 11:17, 25 мар 17 Неутрално\nЦацаров , символът на мълчащата Прокуратура дава интервю.\nСъщото трябва да бъде почетено и излъчвано на живо от всички телевизионни канали. Нещо, като Urbi et Orbi на Папата. Рядка работа.\nВъпросът не е в поредното шикалкавене а защо сега зависимата и доказано неефективна в полза на обществото Прокуратура прави медийни изяви. И това преди избори.\nПиарската изява на Цацаров е пореден опит за отричане на връзките му с кръга #Кой преди очаквана буря от недоволство срещу неработещата система и пред Съдебната палата.\nЗа съжаление този опит доказа същата тежка зависимост.\nЗатова избирателите също сме длъжни да дадем категорично отговора си на въпроса #Кой на изборите в неделя.\nРейтинг: 589 13:24, 25 мар 17 Неутрално\nЦацаров и преобладаваща част от властимащите в България са безобразно и нагло безочливи. Ежедневно от устите им излизат нагли лъжи и манипулации, които за съжаление са очевидни за прекалено малка част от обществото ни. Няма критична маса интелигентни хора в родината ни, за да имаме сила да я очистим от тези тумори :(\nРейтинг: 8 14:29, 25 мар 17 Неутрално\nТой го казва в смисъл, че е ниско наказанието и трябва да се увеличи.\nРейтинг: 462 15:10, 25 мар 17 Неутрално\nБорис Велчев беше по-зле и от Цацаров - говореше нееднозначно, с недомлъвки и винаги условно. За Филчев да не говорим - той не беше добре изобщо. татарчев се сравняваше с бог. И сигурно беше прав. Ако нормален човек стане шеф на прокуратурата, трябва да се опита да я реформира, дори с риска да стане неудобен. Никой главен прокурор не посмя да направи това. Защото са страхливи хора, политически зависими и безхарактерни. Не осъзнават, че справедливостта не предполага и не изисква властта, с която разполагат - тя е прекалено безгранична, за да бъде ефективна.\nРейтинг: 2709 18:20, 25 мар 17 Неутрално\nЦацаров за пореден път доказа, че е зависим.\nРейтинг: 1160 19:54, 25 мар 17 Неутрално\nЦацаров се намеси доста безогледно и в Костинбродското безобразие.\nРейтинг: 230 09:26, 26 мар 17 Неутрално\nРазговорът е колкото за корумпираната съдебна система, толкова и за абсолютно чалгаджийската политическа система, но най-вече за отсъствието на журналистика. Да има медии, но там няма журналистика. Има водещи, модератори, забавляващи, слугуващи, но няма журналисти. Всичките онези известни лица от телевизиите изпълняват само поръчки и заповеди. Имитацията на журналистика е отблъскваща.


Танцуващи обувки Kizomba\nЗа да може обучението да се осъществи с максимална полза за вас, трябва да се стигне до него в подходящо, напълно неограничено облекло и подходящи обувки. Какво е тя – обувки за Kizomba? Говорете за това.\n1 Слушаме господарите и мислим с главата си\n2 Блясвайте всеки ден. Правете всичко възможно\n3 Танцувайки на кокили. Забавни невинаги е добре\n4 Има избор.Елегантно удобство\n5 За крайностите. Простотата на невежеството е като\n6 На пейката\n7 Ница и удобни\n8 Гледайте видеоклипа: Занета Михайлова – Силат на любовта\nСлушаме господарите и мислим с главата си\nНякои обучители предлагат на учениците си, които искат да научат танц, изпълнен с обич и любов, да поставят спортни обувки. Някои са склонни да избират маратонки, други съветват да обучават балетни жилища. Кой от тях е прав?\nБлясвайте всеки ден. Правете всичко възможно\nНай-добре е да тренирате в обувки, подобно на този, в който планирате да свирите на сцената, да участвате в състезания. Тоест, отивайки на курсове за млади таланти, момичетата от "Кизомба" трябва да вземат с тях удобни сандали и мъже с обувки.\nТанцувайки на кокили. Забавни невинаги е добре\nЗа да се усетите добре паркета, подметката трябва да е тънка. Това е страхотно, ако е направено от кожата. Но по отношение на петата, е подходящо, но малко и винаги стабилно. Ще бъде много трудно да изпълнявате умело сложните стъпки на Kizomba, като подхлъзнете обувките с 10-сантиметров ток.\nИма избор.Елегантно удобство\nСандалите могат да бъдат отворени и затворени и да са сигурни, че имат каишка, която закопчава глезена. Танцувайки на чиста пета, партньорката ще изглежда по-елегантна и женствена. Въпреки че някои обучители не забраняват на момичетата да носят по-малко сложни обувки.\nЗа крайностите. Простотата на невежеството е като\nПонякога хореографи от танцовото училище, в което се преподава Kizomba, настояват, че всички начинаещи носят прости, меки и удобни обувки. Смята се за нормално момиче, изпълняващо ритмични движения в мокасини. Вярно е, че тази гледка изглежда по-малко естетически от младата нимфа, която танцува в сандали на петите.\nАко искате да се занимавате сериозно с танци, тогава трябва да се погрижите да купите няколко чифта обувки. Първата двойка трябва да се използва за тренировка, а втората – за изпълнение. След като сте получили добри обувки на тънки кожени ходила за танцуване на Kizomba, не се опитвайте да ги носите на улицата. Това не е предназначено за такива цели, просто разваляте скъпия продукт.\nНица и удобни\nОбувки, сандали, които танцьорите ще пуснат за обувки за състезанието, трябва да имат очевиден външен вид, да бъдат нови. Само те трябва да бъдат разпределени преди това.В противен случай обувките ще търкат много краката си, което не е много добре показано на представлението и ще бъде съжаляващо, защото можеш да победиш всички с уменията си.\nГледайте видеоклипа: Занета Михайлова – Силат на любовта\nКак да изберем танцово училище „kizomba“\nТакава танцова тенденция, тъй като kizomba се появява съвсем наскоро, но вече е спечелила\nЧесто срещани грешки в танца на kizomba\nKizomba е модерен танц с бързо растяща популярност. Тя е изпълнена с романтика и\nKizomba – Къде да започнем\nАко решите да научите как да танцувате Kizomba, вероятно се чудите как най-добре да\nKizomba за загуба на тегло\nМного жени мечтаят да отслабна и да се научат да танцуват пластично и красиво.\nKizomba танцови облекла\nТанцът Kizomba се отличава със своята чувственост. За пръв път се появява в Африка,\nПредимства на танца Kizomba\nKizomba има репутация за много честен танц. Това не е точно правилното мнение се


политика Archives - Intidar\nТекстът е публикуван първоначално в Provo. Жената, която продава вестници в квартала, е вероятно около 70- годишна. Всяка сутрин тя слага внимателно всеки един брой, подрежда ги, подравнява ги. Щандът й е винаги в ред – от кръстословици, до известни списания за мода. Не съм виждал тази жена да не се усмихва. „Не се четат вече вестници като преди, но не ги виня хората – няма много за четене.“ Така отговори веднъж, когато я попитах как върви Повече [...]\nРазединението прави силата?\nПрез последните 300 години, държавите по света се стремят в по-голяма или по-малка степен да постигнат високо ниво на централизация. Целта е максимално утилизиране на природните, човешките и политическите ресурси за постигане на "благото на държавата" (raison d'état). Самият принцип за благото предхожда човека, сочен за негов "баща" - кардинал Ришельо и датира поне от XVI век. Унифицирането на законите, данъчната система, икономиката и търговията, Повече [...]\nНенавиждам израза: “Аз не мога да променя нищо.”\nИнтервю за вестник ДУМА с Деси Велева; 20 юли 2013, брой 166 - Руслане, ти си със смесен произход - баща ти е сириец, а майка ти - българка? Това карало ли те е да се чувстващ раздвоен? - Аз самият постоянно живея в едно непрестанно питане. Трябва ли да потискам едната идентичност или не? Трябва да обичам България повече от Сирия или не? Какъв се чувствам в крайна сметка? На тези въпроси хора като мен не намират въпросите цял живот. Питането става начин Повече [...]\nPosted on April 9, 2013 October 13, 2014\nДемократичният монархизъм – nihil novi\nВ средата на XV век в херцогство Бургундия, днес част от китната френска провинция, започва оформянето на това, което всички ние познаваме от приказките, филмите, романите и историческите книги, а именно - кралския двор. Това е институцията, която доминира европейската политика през следващите три столетия, а в последствие, преливайки в сходни институции, продължава да доминира политическия живот на нашия континент и до днес. В този смисъл, Повече [...]\nPosted on November 15, 2012 March 11, 2013\nКръстопът на края на света\n(...) В България остана място само за два вида мечтатели - тези, които вече са достатъчно богати, за да могат да си позволят да мечтаят и тези, които са толкова бедни, че не им остава нищо друго освен да мечтаят...*Днес, повече от всякога, се чувствам като гражданин на една държава, която изживява последните си години. Когато през 2008-2009-та година хората излизаха всяка седмица на протести, вестниците бълваха критични статии, а правителството Повече [...]


Новини - Сляпата Вайша влезе в списъка на Сезар - slava.bg\n28.05.2018 09:02 | Видян 1247 пъти\nАнимацията Сляпата Вайша, която донесе на създателя си Теодор Ушев номинация за Оскар, бе включена в списъка на най-добрите къси филми на Френската кино академия Сезар.\nЛентата е сред 9-те продукции, носители на престижни отличия от последната година, които потеглиха на турне из страната на кроасаните миналата седмица. В рамките на филмовата обиколка, Сляпата Вайша ще бъде представена в 24 френски града.\nУшев и българския писател Георги Господинов продължават и съвместната си работа и с екранизация на Физика на тъгата. Завършеният продукт се очаква да направи премиерата си чак през 2020 г., макар Ушев вече да се похвали, че е на етап озвучаване.\nМалко по-късно тази година се очаква да стартират и снимките на дебютният игрален пълнометражен филм на режисьора - Пумпал. Сюжетът на лентата е вдъхновен от едноименния роман на Владислав Тодоров, който ще бъде и сценарист на проекта.\nЕтикети: Сляпата Вайша


Интересни идеи за пердетата в кухнята - Obzavejdane.net\nНачало » Кухня » Интересни идеи за пердетата в кухнята\nКухнята е най-важното място от дома за всяка жена. Всеки ден прекарвате тук часове в готвене, а понякога това е единственото място, къде една жена може да отдъхне за малко. По тази причина това помещение не само трябва да бъде функционално и удобно, но и уютно. Завесите създават особено усещане за уют, но функцията им не е просто естетическа.\nВсяка домакиня ще ви каже какво става през определени часове на деня, ако прозореца на кухнята е с южно изложение. За да се скрием от ярката слънчева светлина и от любопитни очи, пердетата са от първа необходимост за комфорта ни там.\nТрудно можете да изберете подходящия текстил в морето от тюл, органза, муселин и така нататък. Затова когато търсите перде обърнете внимание на цвета, стила и интериора, преди направите вашия избор. Съобразете се още с факта, че трябва да ги перете сравнително често, а ако кухнята ви изпълнява и функцията на трапезария, не само трябва да са практични, но и да радват окото.\nПодходящите пердета за кухня\nРимски завеси – те са нещо като класика в жанра. Предпочитат ги повечето хора, защото са най-практични и функционални. Заемат малко място, но едновременно с това създават едно усещане за красота и изящество. Освен това си пасват с всеки стил кухня – класически, модерен, минимализъм или дори – хай-тек.\nКласически завеси – те се шият от цяло парче плат, което покрива перваза на прозореца до тавана, разделят се на две и се пристяга в едната част. Подобен избор подхожда на кухня в провинциален стил. Създава романтична атмосфера на помещението и стоят добре в традиционен интериор.\nЯпонски панел-това се пердета за кухня, направени от дълъг и тесен мрежов плат. Окачва се почти от тавана до пода. Необичаен избор, но подхожда за минималистичен и дори азиатски декор. Изглеждат страхотно в големи стаи и дори го използват за обособяване трапезарията в кухнята.\nТ. нар. стил “кафе”. – Тези пердета за кухня се шият на две части. Едната е малка драпирана завеса, която се окачва над средата на прозореца. А другата заема най-горната част на прозореца встрани. Предимството на модела е, че не пречат на дневната светлина, но пък пазят неприкосновеността на помещението от любопитни погледи.\nЩори-компактни, лесни за почистване и подхождат за кухни от всякакъв размер и стил. Те са изработени от различни материали, pvc, винил, дърво, алуминий, бамбук, и така нататък. Техните цветове, модели и текстури могат да се комбинират по желание, вкус и финансови възможности.\nФренски завеси-тези толкова романтични пердета подхождат на домове с големи кухни, или такива, които са в съчетание с трапезария и хол. Те придават луксозна обстановка, тържественост и необичаен външен вид на помещението. Шият се обикновено от интересни синтетични материи, а красотата им се подчертава от многобройни гънки.\nЦветът, моделът и дължината на пердетата на кухнята се подбират така, че да завършат интериора в помещението и за прикриване на малките дефекти. Внимавайте с цветовете., тъй като пердетата в кухнята трябва да допълват интериора на стаята, а не да привличат вниманието изцяло върху прозореца. Освен ако не сте решили да подредите къта за хранене или почивка там.\nИзборът на цветовете\nСветлите завеси са перфектни за малката кухня, тъй като оптически я уголемяват. Залагайте на топли и слънчеви цветове, които да припадат уют на помещението. Най-подходящи са завеси в прасковено, бяло, кремаво, жълто, бежово, особено ако кухнята ви е в бели тонове. И са идеални за контраст, ако мебелите в помещението са по-тъмни.\nЕкспериментирайте с тъмни нюанси, само ако имате просторна кухня. Тъмните завеси могат да послужат за прекрасна рамка или отделяне на готварския кът от зоната за хранене в помещението. Едноцветните пердета подхождат на кухнята в стил рустик и се съчетават чудесно с дървени мебели и подове.\nТъмните завеси са подходящи и за модерната кухня, но с уговорката, че трябва да бъдат едноцветни.\nАко имате малка кухня и тесни прозорци, един от решенията да разширите оптически помещението е да използвате пердета с десени. Раираните платове и тези на вертикалната лента удължат прозореца, а хоризонталната – визуално разширява отвора му. Шарените пердета за кухня са отлично допълнение за помещение в студио.\nЗлатни правила при избори на кухненските завеси\nЗа да ви бъдем максимално полезни при избора на пердета за кухня, сме събрали няколко златни правила при подбора им. Отличното решение ви е гарантирано, когато:\nЗавесите съответстват на мебелировката и цвета на стените\nСъчетавайте пердетата с интериора на помещението. И не забравяйте – малката кухня изглежда по-просторна в нежни и неутрални цветове, а голямата кухня се рамкира с тъмни цветове.\nВнимавайте с декорациите\nИзбягвайте претрупаните завеси с много пискюли, пайети и други елементи.\nАко семплите завеси ви отегчават, или ви се струват неподходящи, добавете волани или допълнителните с ярък акцент в различен цвят. Веднага ще усетите кухнята различна и атрактивна.\nДобрата домакиня се познава не само по уменията да готви добре и да поднася изискани ястия, но също така и по умението да обръща внимание на детайлите. Ако успеете да съчетаете пердетата за кухня, със салфетки, кухненски кърпи и хавлии, това е изключителен атестат-вие сте съвършена домакиня. Също така, ако в кухнята ви има богатство от цветове, по-добре се спрете на ненатрапчиви пердета.\nЩорите също имат място в кухнята\nНикой няма да ви осъди, ако за кухнята изберете практични щори, изработени от дърво, бамбук, слама, пластмаса или метал, те са лесни за измиване и почистване. Пердетата са прекрасни, но готвенето върви със силни миризми, упорити замърсявания, влага, пара и топлина. Затова обърнете голямо внимание на материите.\nПрактичният избор на завеси е изборът на естествена дишаща материя, която се пере дори в пералнята. Такива пердета за кухня са направени от лен, памук, памук, юта, коприна, коноп, органза, тюл и така нататък.\nКорнизът и первазите също са от значение\nЩом избрахме идеалните завеси за кухнята, ще се погрижим и за перваза. Най-добрият модел за това помещение е семпъл модел от метал, или пластмаса. Хромираните лайстни са подходящи с пердета на втулка, или японски панели за модерна градска кухня. Масивният дървен корниз подхожда на кухни в големи домове, или провинциални къщи.\n4.2/10 - (16 votes)


Църква "Света Троица" село Алваново общ. Търговище - Православие България\nЦърква "Света Троица" село Алваново общ. Търговище\nРегистриран на: чет сеп 23, 2010 5:10 pm\nМнениеот meteoinf » пет сеп 24, 2010 3:54 pm\nЦърквата "Света Троица" е построена през 1896 година. Към нея има и Метох.\nЗавършен е ремонта на метоха, ремонтира се в момента и църквата. Открита е банкова сметка за ремонт на църквата. Желаещите да помогнат, моля да се обадят в Кметството. Телефона е 06025 2222 или 0896351678\nЦърквата "Св. Троица" в с. Алваново, общ. Търговище е регистрирана като обект II категория в Института за защита на паметниците на културата в София.\nПостроена е през 1869 г., което е видно от надписа на каменната плоча вградена в челната фасада , като една от първите църкви в България построени непосредствено след Освобождението.\nПостроена е солидно, от бял дялан камък, тухлена зидария и дървена надстройка на покривната конструкция. Църквата има правоъгълен план, с размери прибл. 22 х 10 м . Западната фасада има отворено входно предверие с три свода, а източната фасада завършва с полукръгла апсида. Северната и южна фасада имат по три симетрични прозоречни отвора, докато южната има и една входна врата. На западната фасада в ляво и дясно от входното предверие има два прозоречни отвора, а на източната фасада, на полукръглата апсида в долната част е входна врата , със зазидан кръгъл прозоречен отвор над нея . Покривът е обложен с печени керемиди, съвременен тип - най-вероятно реконструкция на оригиналния покрив от "римски" керемиди.\nКамбанарията е строена също от бял дялан камък, в октагонален план, с прозоречни отвори на всяка страна. В миналото отворите са били затворени от прозорци с дървени рамки, от които днес е частично запазен само един. Завършва с купола, покрита с поцинкована ламарина с малки декоративни улуци при долните ръбове и декоративен кръст от ковано желязо на върха .\nОчевидно постройката е направена на солиден, най-вероятно каменен терен, защото не се забелязват никакви видими измествания или дилатации на основната конструкция. Под влияние обаче на външните фактори, временните и климатични промени, както и остаряването на конструкцията, ясно са видими ощетения на външните и вътрешни стени на църквата. На южната и западната фасада, които нямат мазилка, ясно се виждат вертикални дилатационни фуги в каменната конструкция, с ширина прибл. 10-15 мм.\nНай-критично е състоянието на северната фасада, чиято съществуваща мазилка на места е напълно паднала, докато част от каменния подпокривен корниз е съборен на около 2 м, като през останалия отвор между покрива и фасадата във вътрешността прониква дъждовна вода.\nВътрешната конструкция на църквата е значително ощетена. Полусводния таван от дъски наковани върху носещи ребра, на местата където прониква дъждовната вода е изгнил и в крайно лошо състояние. Зидната мазилка има пукнатини, частично е отпаднала или в разпадащо се състояние. Дъсченият под има частични ощетения, с изгнили дъски и носещи греди. Фасадните прозорци са почти напълно разрушени, дървените рамки изгнили и без функция.\nВътрешния дървен балкон над входното предверие е значително деградиран конструктивно, с видимо остаряване на материала, и почти напълно унищожено амбиентално съдържание.\nВътрешния инвентар на църквата се състои от голям дървен иконостас, архитектурно оформен в стила на 18 век, с икони и сакрални картини работени върху дървена основа, с надпис от автора Недку Йоневъ, 1928 г .чийто подпис и текст са ясно видими на долните икони на двата противоположни края на иконостаса.\nКонструктивно иконостаса е запазен, без значителни ощетения на материала, но лицевата страна на дървената архитектура допълнително е пребоядисвана със светло-синя боя, която не отговаря колоритно на съдържанието на иконостаса и цялостния амбиент на църквата. Направените сонди на част от конструкцията показват, че основният (оригинален) тон на конструкцията е бил гълъбово-сив, положен върху дървената конструкция, без допълнителни оцветени слоеве . Не е открита възможна друга полихромия на тази част на олтара, а химическа анализа трябва да покаже какво е съдържанието и качеството на употребения материал (боя).\nНяколко икони в горния ред липсват, като три са съхранени от кмета на селото.\nНа южната страна има дървен амвон и няколко дървени седалки, една от които с вградена икона, направени в същия стил и от същия автор както и иконостаса. Също такава седалка се намира на вътрешния дървен балкон, както и дървен шкаф със църковни вестници и документи, които вероятно съдържат ценни данни за цървката.\nИнвентара допълват и свещници и кандила от ковано желязо, част от които са откраднати от непознати лица, а съществуващите се съхраняват от кмета на селото.\nRe: Църква "Света Троица" село Алваново общ.Търговище\nМнениеот Дон Кихот » пет сеп 24, 2010 7:28 pm\nПишете, че църквата е строена през 1869 или 1896 г., което според Вас е "непосредствено след Освобождението", но е невярно. Колко жители има в това село? Търсихте ли помощта на богати емигранти?\nПрераждането в гностицизма -\nМнениеот Liturgist » съб сеп 25, 2010 3:44 pm\nСпоред списъка на храмовете от 1898 г. във Варненска и Преславска епархия публикуван на сайта на епархията, храмът "Св. Троица" в с. Алваново е построен през 1880 г. Считам, че това е коректната година.\nhttp://mitropolia-varna.org/index.php?o ... &Itemid=75\nМнениеот meteoinf » съб сеп 25, 2010 4:14 pm\nГодината е 1896.\nПишеме писма и търсим спонсори, но засега само сме събрали 8300 лева\nМнениеот meteoinf » пон юли 11, 2011 10:51 pm\nРемонтирали сме покривната и подпокривната конструкция. След дни ще започваме стените и пода на храма.\nМнениеот meteoinf » пон апр 16, 2012 8:20 am\nС големи усилия оправихме стените, циментирахме пода и в момента сме на избор на гранитогрес за пода. Не ни стигат около 2000 лева да завършим този ремонт.Осветлението отвън ще е с дарителство. Правим и нова стабилна желязна врата, за да е по-добро заключването на храма. Мислим дори на празници той да се отваря вече винаги, но това в близко бъдеще.\nRe: Църква "Света Троица" село Алваново общ. Търговище\nМнениеот meteoinf » съб апр 13, 2013 8:37 am\nХрама е почти завършен. Остава само да съберем последните 1000 лева от дарители и да изплатим ремонта. Отново правим дарителска кампания. На 5 май с Великденска литургия ще е откриването, тоест отварянето на ремoнтирания храм "Света Троица".\nПоследна промяна от MacIlian на съб апр 13, 2013 11:21 am, променено общо 1 път.\nМнениеот Мария » нед юни 09, 2013 8:42 pm\nКакво стана - завършен ли е ремонта на храма? :)


107 лампи в Южния парк са незаконни, махат ги | Клуб 'Z'\n05.10.2021, 17:58 ч.\nпоследна редакция 05.10, 18:19 ч.\nСтолична община е сложила незаконно лампи в Южния парк. Снимка Архив\n107 улични лампи в Южния парк и прилежащата инфраструктура към тях са са изградени незаконни и трябва да бъдат премахнати, заявиха от Дирекцията за национален строителен контрол (ДНСК).\nИнституцията, оглавявана от арх. Влади Калинов, бивш директор на дирекция „Общински строителен контрол“ в Столичната община и уволнен от кмета Йорданка Фандъкова заради терасата на Пламен Георгиев, е направила проверка след сигнал за незаконно строителство.\n„Столичната община не представи разрешение за строеж, одобрен проект протокол за откриване на строителна площадка и определяне на строителна линия и заверена заповедна книга. Няма и строителен надзор“, заключават от ДНСК.\nЗаради това е връчен констативен акт на Столичната община, а следващото действие съгласно Закона за устройство на територията ще бъде издадена заповед за премахването на лампите.\nКак се вдигат 6 етажа в Южния парк и има ли общо Красьо Черния\nИзграждането на осветление е част от мащабен проект за ремонт на Южния парк за 2 млн. лв., който нееднократно Йорданка Фандъкова е представяла като свой пиар пред медии на място. Проектът се точи от три години и е неясно защо не са спазени всички разпоредби на закона.\nРазходите за премахването на лампите ще трябва да се поемат от Столична община, т.е. от джоба на софиянци.\nУчастник в „Терасагейт“ оглави строителния контрол\nАрх. Влади Калинов познава в детайли общинското строителство, тъй като го контролираше именно в София. Той загуби работат си, след като ръководената от него служба се произнесе, че навесите на терасата на бившия шеф на КПКОНПИ Пламен Георгиев са законни, въпреки че според район „Слатина“ те са изградени без строителни документи. Заповед на Калинов от 12 юни 2019 г. дава възможност постройките да останат с мотива, че след пускането на сградата нищо ново не е строено върху нея, а тогава навесите вече са били там.\nПламен Георгиев събаря навесите от "терасата с барбекюто"\nВпоследствие Георгиев, който бе изпратен за генерален консул във Валенсия, сам премахна надстройката.\nстолична община, влади калинов, южния парк, осветление, лампи, софия, незаконно строителство, йорданка фандъкова, пламен георгиев\nТогава посетителите в парка да си носят фенерчета или да ползват тези на телефоните си. Пълна романтика.\nАма голям романтик се извъди бе трол гербав\nОбщинари от ДБ: Строителството в Борисовата градина пак ще е позволено


Изключително лусозна вила до Балчик! – Ексел Пропърти България\nБалчик, Балчик, VIP имоти\nВилата, която предлагаме на вашето внимание е нова и много луксозна. Тя е на 2 етажа с външен басейн и се намира на 2км от Албена и 4км от Балчик. Поради уникалното разположение на имота, всяка от стаите предлага страхотна панорама.\nПървият етаж включва голям дневен тракт с кухня, веранда, баня с тоалетна, перално помещиние. Кухнята е изцяло обзаведена, като има и някои кухненски уреди като керамичен готварски плот, абсорбатор и съдомиялна машина. От всекидневната се излиза на външният басейн и красивата засенчена веранда. Покрай басейна има шезлонги, на които бихте могли да се отпуснете и да се насладите на прекрасната гледка, уникалното спокойствие и приятното лятно време.\nНа вторият етаж има 3 приятно обзаведени спални, като две от тях са с бани и тоалетни. Вторият етаж също има голяма тераса обърната към морето. Баните са луксозно оборудвани със стил.\nНаправете своя избор и заживейте в лукс и красива природа!\nЦена на кв.м.: € 1090.00\nРеферентен номер: ES-BALV@888\nИнтересувам се от [ Изключително лусозна вила до Балчик! ]\nЛуксозен комплекс до град Кротоне, Италия


Фермер.БГ | Да отгледаме бакла\nНачало » Агро съвети » Зеленчукопроизводство » Да отгледаме бакла\nБаклата вирее добре само на слънчево и открито място. Засята на сянка дава ниски добиви. Растенията стават високи и дебели, трудно се задържат в изправено положение. Такива растения често стават жертва на бобовата въшка. Най-подходящи за отглеждане на бакла са песъчливо-глинестите почви, ако почвата има кисела реакция, трябва предварително да се варува. Това става, като в нея се внесе гасена или негасена вар, пепелина, варовик или натриева селитра, костено брашно. За нашите условия най-подходящ сорт е баклата "Хиоска"- ранен сорт с едри, но крехки чушки. Вегетационният му период е 85 дни и израства на височина около метър. Семената на този сорт бакла имат тъмношоколадов цвят, някои предпочитат местни сортове със светли зърна, за да не се оцветява ястието в тъмен цвят. Все пак хиоската бакла е най-разпространена у нас, защото се готви предимно в зелено състояние и цветът на зрелите семена няма голямо значение. При пролетно\nзасяване на баклата почти не съществува опасност от замръзване, защото в ранния си стадий тя издържа на температури до няколко градуса под нулата. Мястото за баклата трябва да е риголвано и наторено още през есента, а при засяването само леко да се накопае с мотика на дълбочина 8 - 10 см. Изискванията й към влагата са големи, особено в началните периоди на развитието. Обработката на почвата за отглеждане на баклата започва от есента. За разлика от останалите едногодишни зърнено бобови, баклата реагира много добре на оборски тор. Преди дълбоката оран се наторява обилно с разложен оборски тор. Засява се на редове, разстоянието между които е 50 см, а между семената в реда 8 до 10 см. Дълбочината на засяването на семената е 5 - 6 см. Пролетното засяване се препоръчва за северните райони на страната, за южните райони може да се сее и есенно време. Баклата защищава нискорастящите зеленчуци от вятъра. Тъй като баклата стои свободно права, тя обикновено не се засява във фитарии, а на редове,свободно. Поради това тя е особено подходяща за защита на нискорастящите зеленчуци и плодове от вятъра, като например краставици, дини и др. Може по краищата на фитариите с краставици да засеете по един ред бакла, там тя се развива отлично.Трябва да окопавате редовно баклата, ако искате добра реколта. Първото окопаване с леко загърляне се прави, когато растенията пуснат5 - 6 листа, а след това се прави окопаване според нуждата, което зависи от степента на заплевяването или образуването на почвена кора. Навременното поливане допринася за получаването на високи и качествени добиви. Най-разпространената гъбна болест по баклата е ръждата. Тя образува множество жълто-кафяви петна по листата. В тях се намират спорите, с които тя лесно се разпространява от растение на растение. Младите растения се нападат често от грудкови хоботници. Много по- големи повреди на растенията нанася черната бобова въшка. Срещу грудковия хоботник може да се използва инсектицидният препарат Децис 2,5 ЕК в доза 40 мл/дка, а за борба с листните въшки се третира със същия препарат, но в доза 20 мл/дка. У нас баклата се използва главно за храна на хората, и то както зелените й бобове, така и зрелите й семена. По-малко е значението и като фураж за добитъка .


Помагат ли зимните гуми при дъжд\nМонтирането на нови зимни гуми е най-добрият вариант за осигуряването на спокойствието на шофьора през зимните месеци, тъй като те предлагат по-добро сцепление и поведение на пътя и по-къс спирачен път по хлъзгави настилки. Дори е силно препоръчително да монтирате четири зимни гуми на автомобила си (все пак спирате и с четирите колела), а не да залагате на различни типове гуми, защото така може да се дебалансира неговото поведение на пътя при лошо време или в екстремни условия.\nБългария е разположена на прехода между умерения и...\nЗаслужават ли си инвестицията зимните гуми\nЕ, лятото си замина, есента тихо я последва и зимата е все по-близо, а синоптиците предричат коварна зима в България с оглед на летните порои. Ето защо разумът сочи, че е по-добре шофьорите да се подготвят добре и бързо за очакваните тежки условия.\nВземайки предвид прогнозите и като добавим вечно очаквателната и изненадана позиция на пътните органи в страната след всеки снеговалеж (ако ще да е през януари или февруари), вероятно е време да започнете да се замисляте за покупка на нови зимни гуми в името на повишената си сигурност на пътя.\nЗащо зимните гуми са по-добри от всесезонните през зимата\nС идването на всяка зима се подновяват споровете, кои гуми са по-добри зимните или всесезонните. За да изясним кои са по-добри, първо ще обясним какво представляват двата отделни вида гуми и по какво се различават.\nЗимните автомобилни гуми са проектирани специално за безопасно и сигурно шофиране при ниски температури, сняг и лед. Това е отразено и в различните им по големина, форма и брой грайфери.\nВсесезонните автомобилни гуми са проектирани и за зимни и за летни условия. Едната половина на протектора на гумата е със зимни грайфери, а...\nНови или втора ръка зимни гуми?\nТемата за избор на нови или втора ръка зимни гуми е безкрайна и всеки има свое мнение, въпреки това ще се опитаме да дадем повече информация, която се надяваме да ви е ви е полезна при вземането на това решение.\nПериодът на смяна на летни със зимни гуми в България е от началото на ноември до края на март. Според действащия у нас Закон за движение по пътищата не сме длъжни да шофираме през този период със зимни гуми. Въпреки това зимните гуми са препоръчителни. Има страни, в които зимните гуми за задължителни, но за сега у нас, те все още не са....\nПредимства от шофиране с качествени зимни гуми\nВъпреки, че предимствата от шофиране с качествени зимни гуми през зимата са добре известни на опитните и дългогодишни шофьори, все още има водачи, които ги пренебрегват.\nЩе се опитаме да обясним основните предимства от шофиране с качествени зимни гуми.\nПрез зимният сезон климатичните условия са наистина екстремни. Особено в България. Температурите трайно падат под нулата, пътната настилка е покрита със сняг, често и с лед, има силни ветрове и на места със сериозни навявания от сняг. Тези условия поставят всеки автомобил и водач пред...